
Tisztelt Képviselő-testület!
A nemzeti köznevelésről szóló 2011. évi CXC. törvény (továbbiakban Nkt.) 83. § (2) bekezdése b.) pontja szerint a fenntartó dönt az óvodába jelentkezés módjáról. A nevelési-oktatási intézmények működéséről szóló 20/2012. (VIII. 31.) számú EMMI rendelet 20. §-a rendelkezik az óvodai beiratkozás szabályairól és időtartamáról. 
Az alábbiakban az előterjesztés a beiratkozás időpontjára tesz javaslatot. 
A 20/2012. (VIII. 31.) számú EMMI rendelet 20. § (1) bekezdése kimondja, hogy az óvodai beiratkozásra a tárgyév április 20-a és május 20-a között kerülhet sor. A fenntartó az óvodai beiratkozás idejéről, az óvodai jogviszony létesítésével összefüggő eljárásról a beiratkozás első határnapját megelőzően legalább harminc nappal közleményt vagy hirdetményt tesz közzé a saját honlapján, valamint közlemény vagy hirdetmény közzétételét kezdeményezi a fenntartásában működő óvoda honlapján, ennek hiányában a helyben szokásos módon. 
A fenntartói közlemény, hirdetmény tartalmazza:
a) az óvodai felvételről, az óvodai jogviszony létesítéséről, 
[bookmark: pr240]b) az óvodai beiratkozás időpontjának meghatározásáról,
[bookmark: pr241]c) a gyermek óvodai beíratásához szükséges közokiratokról, dokumentumokról,
[bookmark: pr242]d) az óvodáztatási kötelezettség nem teljesítése esetén alkalmazható jogkövetkezményekről,
[bookmark: pr243]e) az integráltan nevelhető sajátos nevelési igényű gyermekek óvodai felvételéről, a nevelésükre az alapító okiratuk szerint jogosult óvodákról és azok elérhetőségéről,
[bookmark: pr244]f) az alapító okiratuk szerint nemzetiségi nevelést folytató óvodákról és azok elérhetőségéről,
[bookmark: pr245][bookmark: pr246]g) az óvoda felvételi körzetéről szóló tájékoztatást,
[bookmark: pr247]h) az óvodai felvétel tárgyában meghozott döntés közlésének határnapját, amely legkésőbb a beiratkozásra kiírt utolsó határnapot követő 30. nap, valamint
[bookmark: pr248]i) a jogorvoslati eljárás szabályait.

A fentiek értelmében a 2024/2025-ös nevelési évre a Mórágyi Óvoda intézmény számára az intézményigazgatóval egyeztetve a következő beíratási időpontokat javasoljuk: 2024. április 23-án 8.00-16.00 óráig és 2024. április 24-én 8.00-16.00 óráig. 
Az Nkt. 8. § (1) bekezdése alapján az óvoda a gyermek hároméves korától a tankötelezettség kezdetéig nevelő intézmény. Az óvoda felveheti azt a gyermeket is, aki a harmadik életévét a felvételétől számított fél éven belül betölti, feltéve, hogy a településen minden három éves és annál idősebb gyermek óvodai felvételi kérelme teljesíthető.
Az Nkt. 8. § (2) bekezdése szerint a gyermek abban az évben, amelynek augusztus 31. napjáig a harmadik életévét betölti, a nevelési év kezdő napjától legalább napi négy órában óvodai foglalkozáson vesz részt.
A Rendelet 20. § (2) bekezdése kimondja, hogy a szülő – a bölcsődei ellátásban részesülő gyermek kivételével – az óvodai nevelésben történő részvételre jogszabály alapján kötelezett gyermekét köteles beíratni a települési önkormányzat vagy a fenntartó által közzétett közleményben vagy hirdetményben meghatározott időpontban, vagy az óvodalátogatási kötelezettség alól felmentését kérni. A napi négy órában óvodai nevelésre kötelezett gyermek szülője, ha gyermeke az óvodakötelezettségét külföldön teljesíti, köteles arról a beiratkozás idejének utolsó határnapját követő tizenöt napon belül írásban értesíteni az Oktatási Hivatalt. A napi négy órában óvodai nevelésre kötelezett, az óvodával jogviszonyban álló gyermek szülője, ha gyermeke az óvodakötelezettségét a jövőben külföldön teljesíti, előzetesen köteles értesíteni az óvodaigazgató.

Kérem a Tisztelt Képviselő-testületet az előterjesztés megvitatására, és határozati javaslat elfogadására!
Határozati javaslat

A Mórágyi Roma Nemzetiségi Önkormányzat Képviselő-testülete a Mórágyi Óvoda 2024/2025. nevelési évre vonatkozó beíratási rendjét megtárgyalta, és azt az előterjesztés szerint elfogadja. 

